Η **Apple Inc.** (μέχρι τις 9 Ιανουαρίου 2007 **Apple Computer Inc.**), γνωστή και ως **Apple**, είναι αμερικάνικη πολυεθνική εταιρεία τεχνολογίας, με έδρα στο Κουπερτίνο της Καλιφόρνιας και σχεδιάζει, αναπτύσσει και πωλεί καταναλωτικά ηλεκτρονικά είδη, λογισμικό, διαδικτυακές υπηρεσίες και υπολογιστές. Τα πιο γνωστά από τα προϊόντα της είναι οι υπολογιστές της σειράς Mac (παλαιότερα ονομάζονταν Macintosh), τα έξυπνα τηλέφωνα iPhone, οι υπολογιστές ταμπλέτες iPad και τα Apple Watch. 

Η εταιρεία ιδρύθηκε από τον Στηβ Τζομπς, τον Στηβ Βοσνιάκ, και τον Ρόναλντ Γουέιν τον Απρίλιο του 1976. Σήμερα, διευθύνεται από τον Τιμ Κουκ, ενώ είναι η πολιτιμότερη εταιρεία στον κόσμο με τη Microsoft στη δεύτερη θέση .

Στην Ελλάδα αντιπροσωπεύεται από την εταιρεία iSquare, θυγατρική της Quest Holdings.

Ιστορία
-------

Το 1976, ο Στηβ Τζομπς ίδρυσε την Apple. Παρότι πολλοί πιστεύουν ότι ξεκίνησε στο γκαράζ του πατρικού σπιτιού του (αυτού στη φωτογραφία), ο συνιδρυτής Στηβ Βοσνιάκ έλεγε ότι είναι μύθος. Ο Τζομπς και ο Βοσνιάκ, ωστόσο, έκαναν κάποιες δοκιμές στο γκαράζ όταν το υπνοδωμάτιο ήταν γεμάτο. 
### 1976-1980: Ίδρυση και τα πρώτα προϊόντα

Η Apple ιδρύθηκε από τον Στηβ Τζομπς και τον Στήβεν Βόζνιακ στην 1η Απριλίου του 1976 σε ένα γκαράζ στην μικρή πόλη, Λος Άλτος της Καλιφόρνιας των ΗΠΑ. Σκοπός της ίδρυσης και πρώτο της προϊόν ήταν ο υπολογιστής Apple I, δημιούργημα του Βόζνιακ, ο οποίος έγινε ευρέως αποδεκτός ως ο πρώτος ολοκληρωμένος προσωπικός υπολογιστής του κόσμου.

Έναν χρόνο αργότερα, τον Απρίλιο του 1977, η Apple ανακοίνωσε τον Apple II, τον διάδοχο του Apple I, ο οποίος για πολλά έτη παρέμεινε βασικός παράγοντας εσόδων της εταιρείας. Ο Apple ΙΙ κατέκτησε εκατομμύρια χρηστών που μέχρι τότε δεν είχαν πρόσβαση σε ηλεκτρονικούς υπολογιστές με πρωτοποριακά για την εποχή προγράμματα όπως το VisiCalc του Νταν Μπρίκλιν, το πρώτο πρόγραμμα υπολογιστικού φύλλου το οποίο έγινε και λόγος αγοράς του εν λόγω υπολογιστή. Δύο έτη αργότερα, πρωτοεμφανίστηκε ο Apple II Plus.

### 1980-1985: Lisa και Macintosh

Το επιχειρηματικό τμήμα της Apple Computer επικεντρώθηκε στο Apple III, μια άλλη επανάληψη του υπολογιστή που βασίζεται σε κείμενο. Ταυτόχρονα, η ομάδα Lisa εργάστηκε σε μια νέα μηχανή που θα διέθετε μια εντελώς διαφορετική διεπαφή και θα εισήγαγε τις λέξεις *ποντίκι*, *εικονίδιο* και *επιφάνεια εργασίας* στο λεξικό του κοινού υπολογιστών. Σε αντάλλαγμα για το δικαίωμα αγοράς 1.000.000 δολαρίων ΗΠΑ μετοχών πριν από την IPO, η Xerox παραχώρησε στην Apple Computer πρόσβαση τριών ημερών στις εγκαταστάσεις PARC. Αφού επισκέφτηκαν το PARC, ήρθαν με νέες ιδέες που θα ολοκλήρωναν τα θεμέλια για τον πρώτο υπολογιστή GUI της Apple Computer, τον Apple Lisa.

Το 1983, η Apple τον παρουσίασε στο κοινό. Η τιμή πώλησης του υπολογιστή πλησίαζε τα 10.000 δολάρια, κάνοντάς τον ιδιαίτερα ακριβό ακόμη και για επιχειρηματικά περιβάλλοντα.

Ο Στηβ Τζομπς με τον επιτυχημένο Macintosh
Ένα χρόνο αργότερα, τον Ιανουάριο του 1984, και με τον Lisa να έχει αποτύχει εμπορικά, η Apple παρουσίασε τον Macintosh (και μετέπειτα σειρά φορητών και επιτραπέζιων υπολογιστών καθώς και διακομιστών), τον υπολογιστή που θα έκανε την Apple γνωστή στο ευρύ κοινό και θα επαναπροσδιόριζε την διεπαφή ανθρώπου και μηχανής, εξασφαλίζοντάς της σημαντική θέση στον τομέα των προσωπικών υπολογιστών μέχρι και τα μέσα της δεκαετίας του 1990. Ωστόσο, σε λίγο καιρό, λόγω της πολύ υψηλής τιμής, της χαμηλής ταχύτητας και του πολύ περιορισμένου λειτουργικού συστήματος, οι πωλήσεις άρχιζαν να μειώνονται δραματικά. 

### 1985-1996: Ο δρόμος προς την χρεοκοπία

Το διοικητικό συμβούλιο της Apple αποφάσισε να «εξορίσει» τον συνιδρυτή της εταιρείας Στηβ Τζομπς, ο οποίος και αποχώρησε από αυτή ιδρύοντας την εταιρεία NeXT Computer Inc. Σε αυτό το σημείο, ανέλαβε ο Τζον Σκάλι.

PowerBook 100
Μεταξύ 1985 και 1992, η Apple κατείχε κυρίαρχη θέση στην αγορά προσωπικών υπολογιστών με γραφικό περιβάλλον. Οι υπολογιστές Macintosh αποτελούσαν μηχανήματα υψηλής ποιότητας και τιμής, και ιδιαίτερης ευκολίας χρήσης. Το 1990, έφερε τον Mac Classic, αργότερα, τον Mac Classic II. Το 1992, η Apple μεταπήδησε στη πλατφόρμα επεξεργαστών PowerPC σε συνεργασία με τις εταιρείες Motorola και IBM. 

Η συνεχιζόμενη ανάπτυξη του κέλυφους (αρχικά) και λειτουργικού συστήματος (αργότερα) Windows από την Microsoft, καθώς και τα εσωτερικά προβλήματα της εταιρείας, τόσο τεχνολογικά και λειτουργικά (παρωχημένο λειτουργικό σύστημα, έλλειψη στρατηγικών στόχων, αυξημένος ανταγωνισμός και απώλεια εσόδων) όσο και διοικητικά/πολιτικά (διαφωνίες μεταξύ στελεχών, αδυναμία λήψης βασικών αποφάσεων) έφεραν την Apple στα πρόθυρα πτώχευσης το 1996.

### 1996-2007: Επιστροφή στην κανονικότητα

Μετά από αρκετές διαπραγματεύσεις, τόσο με την *NeXT*, όσο και με την *Be Inc*. σχετικά με την αγορά λογισμικού ως το νέο λειτουργικό σύστημα της εταιρείας, η *Apple* αγόρασε τη *ΝeXT* τον Φεβρουάριο του 1997. Λίγο αργότερα ο Στηβ Τζομπς επέστρεψε στην εταιρεία ως προσωρινός Διευθύνων Σύμβουλος (αργότερα μονιμοποιήθηκε). Στο μεταξύ, CEO της εταιρείας ορίστηκε ο Gil Amelio.

Στις 10 Νοεμβρίου 1997, η Apple παρουσίασε το Apple Store, ένα ηλεκτρονικό κατάστημα λιανικής που βασίστηκε στον διακομιστή εφαρμογών WebObjects που είχε αποκτήσει η εταιρεία κατά την αγορά της NeXT. Αυτή η κίνηση έφερε μία νέα στρατηγική μάρκετιγκ.

Από το 1998 μέχρι το 2011, η Apple διάνυσε μια νέα περίοδο ευημερίας. Υπό τη καθοδήγηση τόσο του Στηβ Τζομπς, όσο και των ομάδων που δημιούργησε (και εν μέρει έφερε μαζί του από τη ΝeXT) η Apple προχώρησε σε αναδιάρθρωση τόσο των υπολογιστών της όσο και του λογισμικού της. 

Το iMac G3 πούλησε 800.000 τεμάχια τους πρώτους πέντε μήνες κυκλοφορίας τους, καθιστώντας το μεγάλη επιτυχία.
Το 1998, παρουσίασε το πρώτο iMac, το iMac G3, ένα σχεδιαστικά πρωτότυπο μηχάνημα το οποίο της απέφερε σημαντικά έσοδα. Το 1999, η Apple παρουσίασε τον Power Mac G4, ο οποίος χρησιμοποίησε τον επεξεργαστή PowerPC 7400 της Motorola των 128-bit, γνωστός και ως AltiVec. Επίσης, εκείνη τη χρονιά, η Apple παρουσίασε το iBook, τον πρώτο φορητό υπολογιστή για τους καταναλωτές που ήταν επίσης ο πρώτος Macintosh που υποστήριζε τη χρήση ασύρματου δικτύου LAN μέσω της προαιρετικής κάρτας AirPort που βασίστηκε στο πρότυπο 802.11b. όπου βοήθησε στη διάδοση της χρήσης της ασύρματης τεχνολογίας LAN για τη σύνδεση υπολογιστών σε δίκτυα.

iPod
Το 2001, η Apple παρουσίασε μια ριζικά βελτιωμένη έκδοση του λειτουργικού συστήματος για τους υπολογιστές της Macintosh, το Mac OS X (γνωστό πλέον ως MacOS) το οποίο βασιζόταν εν μέρει στο λογισμικό της NeXT που είχε αγοράσει μερικά χρόνια νωρίτερα. Λίγους μήνες αργότερα, τον Οκτώβριο του 2001 ανακοίνωσε το πρώτο μη-σχετικό με Macintosh προϊόν της, μετά το *Apple Newton*, το iPod, μια συσκευή αποθήκευσης και αναπαραγωγής μουσικής (αργότερα απέκτησε και δυνατότητα αναπαραγωγής φωτογραφιών και πρόσφατα βίντεο). Παρότι δεν ήταν η πρώτη συσκευή του είδους, ο σχεδιασμός της, η ευκολία χρήσης και η πετυχημένη προώθηση της εταιρείας στις ΗΠΑ και τη Δυτική Ευρώπη το κατέστησαν το δημοφιλέστερο προϊόν του είδους, κατακτώντας στην ακμή του άνω του 70% της αγοράς.

Στα μέσα του 2005 η Apple ανακοίνωσε τη πρόθεσή της για χρήση επεξεργαστών Intel -προς έκπληξη πολλών- και την εγκατάλειψη της πλατφόρμας PowerPC με αιτιολογία την αργή πρόοδο εξέλιξης των επεξεργαστών από την IBM.  Λιγότερο από 7 μήνες αργότερα, η Apple παρουσίασε τον πρώτο υπολογιστή της με επεξεργαστή Intel · τον ακολούθησαν νεώτερες εκδόσεις για όλες τις σειρές προϊόντων υπολογιστών της εταιρείας και, τον Αύγουστο του 2006, όλοι οι υπολογιστές της Apple ήταν βασισμένοι σε επεξεργαστές της Intel, ξεκινώντας ένα νέο κεφάλαιο για την εταιρεία.

### 2007-2011: Επιτυχία με το iPhone και το iPad

Ο Steve Jobs κρατά στα χέρια του το πρώτο iPhone.
Στις 9 Ιανουαρίου 2007, η Apple ανακοίνωσε ότι το όνομα άλλαξε από Apple Computer, Inc. σε Apple Inc. Το ίδιο έτος, η εταιρεία παρουσίασε το iPhone και το iPod Touch.

 

Τον Ιούλιο του 2008, η Apple κυκλοφόρησε το App Store όπου θα παρείχε εφαρμογές τρίτων κατασκευαστών για iPhone και iPod Touch. Μέσα σε έναν μήνα, το κατάστημα πούλησε 60 εκατομμύρια εφαρμογές με τα καθημερινά έσοδα να αγγίζουν το ένα εκατομμύριο. Εκείνη την εποχή, ο Τζομπς είπε πως το App Store μπορεί να γίνει μία επιχείρηση δισεκατομμυρίων για την Apple. Μέχρι τον Οκτώβριο του ίδιου έτους, η Apple έγινε η τρίτη μεγαλύτερη κατασκευάστρια κινητών τηλεφώνων.

Ο Στηβ Τζομπς παρουσιάζει το πρώτο iPad στην ιστορία.Στις 27 Ιανουαρίου 2010, η Apple παρουσίασε για πρώτη φορά μια ταμπλέτα πολυμέσων, το iPad. Διέθετε οθόνη πολλαπλής αφής 9,7 ιντσών και διάφορες μορφές πολυμέσων, όπως εφημερίδες, ηλεκτρονικά βιβλία, φωτογραφίες, βίντεο, μουσική, έγγραφα επεξεργασίας κειμένου, βιντεοπαιχνίδια και τις περισσότερες υπάρχουσες εφαρμογές iPhone. Περιλάμβανε επίσης μια έκδοση Safari για περιήγηση στον ιστό, καθώς και πρόσβαση στο App Store, τη Βιβλιοθήκη iTunes, το iBookstore, τις Επαφές και τις Σημειώσεις.

Στις αρχές του 2011, άνοιξε το δικό της κατάστημα εφαρμογών για Mac και ονομάστηκε Mac App Store. Παρομοίαζε με το iOS App Store που βρισκόταν στα iPhone και το iPad.

Στις 2 Μαρτίου 2011, η Apple παρουσίασε το iPad 2 με σημαντικά ταχύτερο επεξεργαστή, προσθήκη μπροστινής κάμερας και έκδοση με υποστήριξη για δίκτυα 3G. Η διαθεσιμότητα του iPad 2 περιορίστηκε αρχικά ως αποτέλεσμα ενός καταστροφικού σεισμού και τσουνάμι στην Ιαπωνία τον Μάρτιο του 2011.

### 2011-σήμερα: Υπό την διεύθυνση του Τιμ Κουκ

Ο Τιμ Κουκ, που διαδέχτηκε τον Στηβ Τζομπς ως Διευθύνων Σύμβουλος
Τον Ιανουάριο του 2009, ο Τζομπς πήρε άδεια από την Apple για λόγους υγείας, η οποία διήρκεσε μέχρι τον Ιούνιο του ίδιου έτους. Τον Ιανουάριο του 2011, ο Τζομπς πήρε μια δεύτερη άδεια. Σε αυτό το σημείο, ο Τιμ Κουκ άρχισε να αναλαμβάνει τα καθήκοντα του διευθύνοντος συμβούλου της εταιρείας. Ο Τζομπς παραιτήθηκε τον Αύγουστο του 2011 και τον Οκτώβριο πέθανε από καρκίνο στο πάγκρεας, μια διάγνωση που δεν ήταν γνωστή στον κόσμο και στο μεγαλύτερο μέρος της εταιρείας μέχρι τον θάνατό του.

Τον Μάιο του 2014, η Apple επιβεβαίωσε την πρόθεσή της να εξαγοράσει την εταιρεία ήχου, του Dr. Dre και του Jimmy Iovine, Beats Electronics –παρήγαγε τη σειρά ακουστικών και ηχείων «Beats by Dr. Dre» και χειριζόταν την υπηρεσίας ροής μουσικής Beats Music– έναντι 3 $ δισεκατομμυρίων και να πουλήσουν τα προϊόντα τους μέσω των καταστημάτων λιανικής και των μεταπωλητών της Apple. Ο Iovine πίστευε ότι η Beats πάντα «ανήκε» στην Apple, καθώς η εταιρεία διαμορφώθηκε σύμφωνα με την «απαράμιλλη ικανότητα της Apple να παντρεύει τον πολιτισμό και την τεχνολογία». Η εξαγορά ήταν η μεγαλύτερη αγορά στην ιστορία της Apple.

Apple Watch
Τον Σεπτέμβριο του 2014, η Apple παρουσίασε το Apple Watch, το πρώτο της νέο προϊόν μετά τον θάνατο του Τζομπς. Το ρολόι συμβάδιζε με iPhone και είχε λειτουργίες όπως WiFi, Bluetooth και παρακολούθηση φυσικής κατάστασης.

Το 2015, κυκλοφόρησε το iPad Pro, μία ταμπλέτα με υποστήριξη Smart Keyboard και Apple Pencil.

Το 2016, κυκλοφόρησε ένα προσιτό μοντέλο iPhone, το iPhone SE με τα χαρακτηριστικά του iPhone 6S και την εμφάνιση του 5S. Επιπλέον, κυκλοφόρησε τα AirPods, που αποτελούσαν ασύρματα ακουστικά Bluetooth.

Στις 5 Ιουνίου 2017, η Apple ανακοίνωσε το HomePod, το έξυπνο ηχείο της με στόχο να ανταγωνιστεί τα Sonos, Google Home και Amazon Echo. Προς το τέλος του έτους, αγόρασε τη Shazam, μια εταιρεία που παρουσίασε τα προϊόντα της στο WWDC και ειδικευόταν στην αναγνώριση μουσικής, τις τηλεοράσεις, τις ταινίες και και τις διαφημίσεις. Η εξαγορά αυτή κόστισε στην Apple 400 εκατομμύρια δολάρια, με τις αναφορές των μέσων ενημέρωσης να σημειώνουν ότι η αγορά έμοιαζε με μια κίνηση ενίσχυσης του Apple Music. Η αγορά εγκρίθηκε από την Ευρωπαϊκή Ένωση τον Σεπτέμβριο του 2018.

Τον Σεπτέμβριο του 2017, κυκλοφόρησε, μαζί με τη σειρά iPhone 8, το iPhone X που έφερε ολικό ανασχεδιασμό. Επίσης, επετείασε το νέο τους αρχηγείο στο Κουπερτίνο, το Apple Park το οποίο κόστισε 5 δις δολλάρια.

Τον Μάρτιο του 2019, σε συνεργασία με την Goldman Sachs και τη Mastercard, η Apple κυκλοφόρησε την πιστωτική της κάρτα μηδενικής χρέωσης, την Apple Card. Η κάρτα κυκλοφόρησε στις 20 Αυγούστου με διαθεσιμότητα μόνο στις ΗΠΑ.

MacBook Air M1
Το 2020, κυκλοφόρησε μια νέα σειρά iPhone που αποτελούνταν για πρώτη φορά από τέσσερα μοντέλα, ενώ υποστήριζε δίκτυα επόμενης γενιάς 5G. Επίσης, παρουσίασε τον πρώτο της επεξεργαστή για Mac, τον Apple M1.

Τον Απρίλιο του 2021, παρουσιάστηκαν νέα iMac με διαφορετικό σχεδιασμό, καινούρια χρώματα και τον Apple M1. Ταυτόχρονα, παρουσίασε ένα iPad Pro με τον ίδιο επεξεργαστή.

Τον Ιανουάριο του 2022, η Apple έγινε η πρώτη εταιρεία που η αποτίμησή της ξεπέρασε τα 3 τρισεκατομμύρια δολάρια.

Τον Απρίλιο του 2022, η Apple άνοιξε ένα ηλεκτρονικό κατάστημα που επέτρεπε σε οποιονδήποτε στις ΗΠΑ να δει εγχειρίδια επισκευής και να παραγγείλει ανταλλακτικά συγκεκριμένων iPhone με ελάχιστη διαφορά στο κόστος συγκριτικά με την επίσημη επισκευή.

Το 2021 και το 2022, η Apple συνέχισε το μοτίβο της κυκλοφορίας τεσσάρων iPhone με τη σειρά iPhone 13 το 2021 και τη σειρά iPhone 14 το 2022. Επίσης, το 2022, παρούσιασε το Apple Watch Ultra, ένα έξυπνο ρολόι με νέο σκληρή και στιβαρή κάσα από τιτάνιο μεγέθους 49 mm, ένα πρόσθετο πορτοκαλί κουμπί Action που βρίσκεται στην απέναντι πλευρά του Digital Crown και του πλευρικού κουμπιού και σχεδιασμένο για ακραίες δραστηριότητες όπως αθλήματα αντοχής, ελίτ στίβου, μονοπάτια, περιπέτεια, ωκεανούς και θαλάσσια.

Στο WWDC 2023, η Apple παρουσίασε τα πρώτα της ακουστικά μικτής πραγματικότητας, το Apple Vision Pro, μαζί με το λειτουργικό τους σύστημα visionOS.

Προϊόντα
--------

Η Apple, κατασκευάζει ηλεκτρονικές συσκευές και λογισμικό και διαθέτει ηλεκτρονικό κατάστημα.

### Macintosh

Κύριο λήμμα: Macintosh
MacBook Air, σε χρώμα «μπλε του μεσονυκτίου».MacBook Air με τσιπ M2iMac σε μπλε χρώμα.iMac με τσιπ M1
Οι Mac είναι οι υπολογιστές της Apple και τρέχουν το λειτουργικό σύστημα macOS. 

Σταθεροί υπολογιστές αποτελούν οι iMac, που δεν έχουν πύργο, τα Mac Mini, οι Mac Pro και το Mac Studio. Φορητοί υπολογιστές αποτελούν το MacBook Air και τα MacBook Pro. Παλαιότερα, υπήρχαν διαφορετικές ονομασίες συσκευών, όπως Apple I και II, Lisa και iBook.

Επίσης, η Apple πωλεί διάφορα αξεσουάρ για τα Mac: τις οθόνες Pro Display XDR, Apple Studio Display, το ποντίκι Magic Mouse, το Magic Trackpad και το πληκτρολόγιο Magic Keyboard.

### iPhone

Κύριο λήμμα: iPhone
iPhone 15 (αριστερά) και iPhone 15 Pro (δεξιά)
Τα iPhone είναι τα κινητά τηλέφωνα της Apple. Η πρώτη έκδοση κινητού τηλεφώνου iPhone κυκλοφόρησε τον Ιούνιο του 2007, το οποίο διέθετε για πρώτη φορά οθόνη αφής, περιηγητή ιστού και ενσωματωμένο iPod Player. 

Το 2022, το iPhone κατείχε μερίδιο αγοράς 15%, ωστόσο αντιπροσωπεύει το 50% των παγκόσμιων εσόδων από έξυπνα τηλέφωνα, με τα τηλέφωνα Android να καταλαμβάνουν το υπόλοιπο. Το iPhone έχει αποφέρει μεγάλα κέρδη για την εταιρεία και λέγεται ότι βοήθησε να γίνει η Apple η πολιτιμότερη εταιρεία που είναι εισαγμένη στο χρηματιστήριο στον κόσμο.

### iPad

Κύριο λήμμα: iPad
Η πρόσοψη ενός iPad Air 4ης γενιάς
Το iPad είναι η σειρά υπολογιστών ταμπλέτων της εταιρείας. Η πρώτη γενιά ανακοινώθηκε στις 27 Ιανουαρίου του 2010.

Το iPad προορίζεται κυρίως για κατανάλωση περιεχομένου, ζωγραφική, επεξεργασία εγγράφων, βιντεοκλήσεις και παιχνίδια. Η σειρά iPad αποτελείται από δύο βασικά μοντέλα, το μικρότερο iPad Mini, το αναβαθμισμένο iPad Air και το προηγμένο iPad Pro. Η Apple βελτιώνει σταθερά την επεξεργαστική ισχύ των iPad, με το iPad Pro να υιοθετεί τα ίδια τσιπ M1 και M2 με τα Mac. Ωστόσο, το iPad εξακολουθεί να δέχεται κριτική για τις περιορισμένες δυνατότητες του λειτουργικού του συστήματος.

Το τρίτο τρίμηνο του 2021, η Apple είχε μερίδιο αγοράς στα τάμπλετ 34,6%.

### Apple Watch

Κύριο λήμμα: Apple Watch
Η πρόσοψη του Apple Watch Ultra
Το πρωτότυπο έξυπνο ρολόι της Apple ανακοινώθηκε από τον Τιμ Κουκ στις 9 Σεπτεμβρίου 2014 και παρουσιάστηκε ως προϊόν για παρακολούθηση υγείας και φυσικής κατάστασης. Κυκλοφόρησε στις 24 Απριλίου 2015.

Από την πρώτη γενιά, η Apple σταδιακά προσθέτει διάφορους αισθητήρες με κάθε νέα σειρά, συμπεριλαμβανομένων, μεταξύ άλλων, αισθητήρων για GPS, ανίχνευσης καρδιακών παλμών μέσω ΗΚΓ και ανίχνευσης πτώσης. Το Apple Watch μπορεί να συνδυαστεί με μια σειρά από λουράκια ρολογιών σχεδιασμένα από την Apple, γεγονός που καθιστά τα έξυπνα ρολόγια αξεσουάρ μόδας, καθώς και μια πλατφόρμα παρακολούθησης υγείας και κινητής επικοινωνίας. Μέχρι τον Ιανουάριο του 2022, πουλήθηκαν πάνω από 33 εκατομμύρια ρολόγια Apple.

### AirPods και HomePod

Κύριο λήμμα: AirPodsAirPods MaxΗ πρώτη γενιά HomePodΗ Apple παρείχε αρχικά ενσύρματα ακουστικά στις συσκευασίες των iPod και των iPhone. Το 2012, η Apple κυκλοφόρησε μια βελτιωμένη έκδοση των ακουστικών της, με την ονομασία EarPods. Τα αρχικά ενσύρματα ακουστικά της Apple είχαν μια τυπική υποδοχή 3,5 mm που συνδέονταν στην θύρα ακουστικών του iPhone ή του iPod. Η Apple αφαίρεσε τη θύρα 3,5 χιλιοστών από τα iPhone ξεκινώντας με το iPhone 7 το 2016.

Εκείνο το έτος, κυκλοφόρησε τα πρώτα ασύρματα ακουστικά της, τα AirPods, που σημείωσαν μεγάλη επιτυχία.

Το 2019, η Apple, η Google, η Amazon και η Zigbee Alliance ανακοίνωσαν μια συνεργασία για να συνεργαστούν τα έξυπνα προϊόντα τους. Το 2020, κυκλοφόρησε το HomePod Mini που ήταν μικρότερου μεγέθους συγκριτικά με του πρώτου. 

Το 2020, η εταιρεία κυκλοφόρησε για πρώτη φορά ακουστικά κεφαλής, τα AirPods Max.

### iPod

Το iPod αποτελούσε τη σειρά συσκευών αναπαραγωγής πολυμέσων της Apple. Η πρώτη γενιά iPod ανακοινώθηκε τον Οκτώβριο του 2001. Έκτοτε, παρουσιάστηκαν πολλά βελτιωμένα μοντέλα. 

Τον Οκτώβριο του 2022, αποσύρθηκε, επειδή οι δυνατότητές του έχουν ενσωματωθεί στις σειρές iPhone και iPad.

### Apple TV

Κύριο λήμμα: Apple TV
Η τελευταία γενιά Apple TV
Το Apple TV παρουσιάστηκε στην πρώτη του γενιά τον Σεπτέμβριο του 2006 από τον Στηβ Τζομπς. 

Τον Δεκέμβριο του 2016, ξεκίνησε σταδιακά η κυκλοφορία της εφαρμογής Apple TV. Αρχικά, προοριζόταν για αναπαραγωγή περιεχομένου από το iTunes Stores και παρακολούθηση κατ'απαίτηση βίντεο ορισμένων καναλιών. Όμως, τον Σεπτέμβριο του 2019, η Apple κυκλοφόρησε το Apple TV+, μία υπηρεσία συνδρομητικής τηλεόρασης, η οποία αποτελεί βασικό μέρος της εφαρμογής.

Η τελευταία γενιά της συσκευής παρουσιάστηκε στις 4 Νοεμβρίου 2022 και διαθέτει τον επεξεργαστή Apple A15 Bionic.

### Λογισμικό και υπηρεσίες

Η Apple σε όλες τις συσκευές της εκτελεί δικά της λειτουργικά συστήματα, το macOS για τους υπολογιστές Mac, το iOS για τα iPhone, το iPadOS, μία τροποποιημένη έκδοση του iOS αποκλειστικά για τα iPad, το watchOS για τα Apple Watch και το visionOS για το Vision Pro. Επίσης, αναπτύσσει πολλές εφαρμογές όπως τα iBooks, Pages, Numbers, Keynote, iMovie, GarageBand, Final Cut Pro, Logic Pro, Xcode, Safari και άλλα. 

Η αμερικανική εταιρεία διαθέτει επίσης συνδρομητικές υπηρεσίες που περιλαμβάνουν τα iCloud+, Apple News+, Apple Music, Apple TV+ και Apple Books. Από το 2020, μερικές από αυτές μπορούν να συνδυαστούν με το πρόγραμμα Apple One.

Στα τέλη του 2023, οι υπηρεσίες αποτελούν περίπου το 22% των εσόδων της εταιρείας.

Όνομα και λογότυπο
------------------

Σύμφωνα με τον Στηβ Τζομπς, το όνομα της εταιρείας ήταν εμπνευσμένο από την επίσκεψή του σε μια φάρμα μήλων ενώ έκανε δίαιτα φρούτων. Ο Τζομπς πίστευε ότι το όνομα "Apple" ήταν "διασκεδαστικό, πνευματικό και όχι τόσο τρομακτικό". Το πρώτο λογότυπο της Apple, που σχεδιάστηκε από τον Ron Wayne, απεικονίζει τον Ισαάκ Νεύτωνα να κάθεται κάτω από μια μηλιά. Αντικαταστάθηκε σχεδόν αμέσως από το "Rainbow Apple" του Ρομπ Τζέινοφ, τη γνωστό τώρα μήλο με ένα δάγκωμα. Ο Τζέινοφ παρουσίασε στον Τζομπς πολλά διαφορετικά μονοχρωματικά θέματα για το λογότυπο "δαγκωμένο" και ο Τζομπς αμέσως του άρεσαν. Ωστόσο, ο Τζομπς επέμεινε να χρωματιστεί το λογότυπο. Το λογότυπο σχεδιάστηκε με ένα δάγκωμα έτσι ώστε να μην συγχέεται με ένα κεράσι. Οι χρωματιστές ρίγες σχεδιάστηκαν για να κάνουν το λογότυπο πιο προσβάσιμο και να αντιπροσωπεύει το γεγονός ότι η Apple II θα μπορούσε να παράγει γραφικά σε χρώμα. Αυτό το λογότυπο συχνά αναφέρεται λανθασμένα ως αφιέρωμα στον Άλαν Τούρινγκ, με το δάγκωμα να αναφέρεται στη μέθοδο αυτοκτονίας του. Τόσο ο Janoff όσο και η Apple αρνούνται κάθε φόρο τιμής στον Turing στο σχεδιασμό του λογότυπου.

Στις 27 Αυγούστου 1999 (το έτος μετά την εισαγωγή του iMac G3), η Apple εγκατέλειψε επίσημα το σχέδιο του ουράνιου τόξου και άρχισε να χρησιμοποιεί μονόχρωμα λογότυπα σχεδόν πανομοιότυπα με την προηγούμενη ενσάρκωση του ουράνιου τόξου. Μια έκδοση με θέμα Aqua του μονόχρωμου λογότυπου χρησιμοποιήθηκε από το 1998 έως το 2003 και μια έκδοση με θέμα το γυαλί χρησιμοποιήθηκε από το 2007 έως το 2013.

 

Μπορεί ο Στηβ Τζομπς και ο Στηβ Βοσνιάκ να ήταν οπαδοί των Beatles,  αλλά η Apple Inc. είχε ζητήματα εμπορικών σημάτων ονόματος και λογότυπου με την Apple Corps Ltd. μια δισκογραφική εταιρεία που ξεκίνησε από τους Beatles το 1968. Αυτό είχε ως αποτέλεσμα μια σειρά αγωγών και ένταση μεταξύ των δύο εταιρειών. Αυτά τα ζητήματα έληξαν με τη διευθέτηση της αγωγής τους το 2007.

* Πρώτο λογότυπο της Apple (1976-1977)Πρώτο λογότυπο της Apple (1976-1977)
* Πρώτο επίσημο λογότυπο (1977-1998)Πρώτο επίσημο λογότυπο (1977-1998)
* Σημερινό λογότυπο (1998-τώρα)Σημερινό λογότυπο (1998-τώρα)

Διαφημίσεις
-----------

Το πρώτο σλόγκαν της Apple, *«Byte in an Apple»*, δημιουργήθηκε στα τέλη της δεκαετίας του 1970.   

Από το 1997 έως το 2002, το σλόγκαν *«Think Different»* χρησιμοποιήθηκε σε διαφημιστικές καμπάνιες και εξακολουθεί να σχετίζεται στενά με την Apple.

Η Apple έχει προωθήσει με σλόγκαν και συγκεκριμένες σειρές προϊόντων - για παράδειγμα, το *«I think, therefore iMac»* που χρησιμοποιήθηκε το 1998 για την προώθηση του iMac, και το *«Say hello to iPhone»* που χρησιμοποιήθηκε σε διαφημίσεις iPhone. Το *«Hello»* χρησιμοποιήθηκε επίσης στην προώθηση των αρχικών Macintosh, Newton, iMac ("hello [again]") και iPod.

Από την εισαγωγή του Macintosh το 1984, με τη διαφήμιση στο Super Bowl του 1984 έως τις πιο σύγχρονες διαφημίσεις *«Get a Mac»*, η Apple έχει αναγνωριστεί για τις προσπάθειές της στην αποτελεσματική διαφήμιση και μάρκετινγκ των προϊόντων της. Μεταγενέστερες καμπάνιες, ωστόσο, ιδίως οι διαφημίσεις του Power Mac του 2005, επικρίθηκαν. 

Πλέον, η Apple διαθέτει δικό της κανάλι στο YouTube, όπου προβάλλονται διαφημίσεις των προϊόντων της, αλλά και συμβουλές για τις συσκευές της.

Μετοχές
-------

| Έτος | Εισοδήματαin mil. USD | Καθαρά έσοδαin mil. USD | Περιουσιακά στοιχείαin mil. USD | Εργαζόμενοι |
| --- | --- | --- | --- | --- |
| 2000 | 7,983 | 786 | 6,803 | — |
| 2001 | 5,363 | −25 | 6,021 | — |
| 2002 | 5,742 | 65 | 6,298 | — |
| 2003 | 6,207 | 69 | 6,815 | — |
| 2004 | 8,279 | 274 | 8,050 | — |
| 2005 | 13,931 | 1,328 | 11,516 | 14,800 |
| 2006 | 19,315 | 1,989 | 17,205 | 17,800 |
| 2007 | 24,578 | 3,495 | 25,347 | 21,600 |
| 2008 | 37,491 | 6,119 | 36,171 | 32,000 |
| 2009 | 42,905 | 8,235 | 47,501 | 34,300 |
| 2010 | 65,225 | 14,013 | 75,183 | 46,600 |
| 2011 | 108,249 | 25,922 | 116,371 | 60,400 |
| 2012 | 156,508 | 41,733 | 176,064 | 72,800 |
| 2013 | 170,910 | 37,037 | 207,000 | 80,300 |
| 2014 | 182,795 | 39,510 | 231,839 | 92,600 |
| 2015 | 233,715 | 53,394 | 290,345 | 110,000 |
| 2016 | 215,639 | 45,687 | 321,686 | 116,000 |
| 2017 | 229,234 | 48,351 | 375,319 | 123,000 |
| 2018 | 265,595 | 59,531 | 365,725 | 132,000 |
| 2019 | 260,174 | 55,256 | 338,516 | 137,000 |
| 2020 | 274,515 | 57,411 | 323,888 | 147,000 |
| 2021 | 365,817 | 94,680 | 351,002 | 154,000 |

Δείτε επίσης
------------

* Στηβ Τζομπς
* Macintosh
* iPhone

Παραπομπές
----------

1. ↑  money.cnn.com/quote/shareholders/shareholders.html?symb=AAPL&subView=institutional.
2. ↑  «Steve Jobs Resigns as CEO of Apple». *Apple Newsroom* (στα Αγγλικά). Ανακτήθηκε στις 7 Ιουλίου 2021.
3. ↑  «Biggest companies in the world by market cap 2023». *Statista* (στα Αγγλικά). Ανακτήθηκε στις 7 Ιουλίου 2021.
4. ↑  «iSquare | Quest Holdings». *www.quest.gr*. Ανακτήθηκε στις 5 Δεκεμβρίου 2022.
5. ↑  «Steve Wozniak: Apple starting in a garage is a myth | Technology | The Guardian». *web.archive.org*. 25 Απριλίου 2015. Αρχειοθετήθηκε από το πρωτότυπο στις 25 Απριλίου 2015. Ανακτήθηκε στις 4 Ιουνίου 2021. CS1 maint: Unfit url (link)
6. ↑  «Apple was founded 45 years ago, on April 1, 1976». *AppleInsider* (στα Αγγλικά). Ανακτήθηκε στις 7 Ιουλίου 2021.
7. ↑  «VAW: Apple Lore: The Creation of the Macintosh». *web.archive.org*. 23 Μαρτίου 2010. Αρχειοθετήθηκε από το πρωτότυπο στις 23 Μαρτίου 2010. Ανακτήθηκε στις 5 Ιανουαρίου 2022. CS1 maint: Unfit url (link)
8. ↑  «Fool.com: How Xerox Forfeited the PC War [Fool on the Hill] September 18, 2000». *web.archive.org*. 23 Ιουλίου 2008. Αρχειοθετήθηκε από το πρωτότυπο στις 23 Ιουλίου 2008. Ανακτήθηκε στις 5 Ιανουαρίου 2022. CS1 maint: Unfit url (link)
9. ↑  «Apple Lisa › Mac History». *Mac History* (στα Αγγλικά). 12 Οκτωβρίου 2007. Ανακτήθηκε στις 7 Ιουλίου 2021.
10. ↑  Jr, Tom Huddleston (1 Σεπτεμβρίου 2018). «Remember these failed Apple products? They were some of the tech giant's biggest flops». *CNBC* (στα Αγγλικά). Ανακτήθηκε στις 7 Ιουλίου 2021.
11. ↑  Isaacson, Walter (2015). *Steve Jobs*. Simon and Schuster. ISBN 9781501127625.  pp. 186–187
12. ↑  Schlender, Brent· Tetzeli, Rick (2016). *Becoming Steve Jobs: The Evolution of a Reckless Upstart into a Visionary Leader*. Crown Business; Reprint edition. ISBN 9780385347426.  pp.87–92
13. ↑  «Apple Finalizes Acquisition of NeXT Software Inc». *web.archive.org*. Αρχειοθετήθηκε από το πρωτότυπο στις 17 Ιανουαρίου 1999. Ανακτήθηκε στις 3 Δεκεμβρίου 2022.
14. ↑  «Apple gains tech, agency customers in Next deal». *web.archive.org*. 6 Δεκεμβρίου 2008. Αρχειοθετήθηκε από το πρωτότυπο στις 6 Δεκεμβρίου 2008. Ανακτήθηκε στις 12 Φεβρουαρίου 2022. CS1 maint: Unfit url (link)
15. ↑  «800,000 iMacs Sold in First 139 Days - Ebooklyn». *web.archive.org*. 8 Νοεμβρίου 2014. Ανακτήθηκε στις 10 Δεκεμβρίου 2022.
16. ↑  «When the iMac changed Apple and the entire world». *AppleInsider* (στα Αγγλικά). Ανακτήθηκε στις 29 Δεκεμβρίου 2021.
17. ↑  «Apple steps up to G4 Macs». *ZDNET* (στα Αγγλικά). Ανακτήθηκε στις 3 Δεκεμβρίου 2022.
18. ↑  «CNN - Long-awaited iBook ships - September 17, 1999». *edition.cnn.com*. Ανακτήθηκε στις 27 Δεκεμβρίου 2022.
19. ↑  staff, CNET News. «Apple's Intel switch: Jobs' keynote transcript». *CNET* (στα Αγγλικά). Ανακτήθηκε στις 25 Μαΐου 2021.
20. ↑  «Apple to Use Intel Microprocessors Beginning in 2006». *Apple Newsroom* (στα Αγγλικά). Ανακτήθηκε στις 11 Φεβρουαρίου 2022.
21. ↑  News.com, Stephen Shankland, C|Net (4 Ιουνίου 2005). «Apple to ditch IBM, switch to Intel chips». *SFGATE* (στα Αγγλικά). Ανακτήθηκε στις 11 Φεβρουαρίου 2022.
22. ↑  «Apple History: Founding, Timeline, and Milestones». *www.zippia.com* (στα Αγγλικά). 27 Αυγούστου 2020. Ανακτήθηκε στις 26 Δεκεμβρίου 2022.
23. ↑  Bose, Sayan (10 Φεβρουαρίου 2022). «The Evolution Of The iPhone From 2007 To 2022». *SlashGear* (στα Αγγλικά). Ανακτήθηκε στις 26 Δεκεμβρίου 2022.
24. ↑  «The History of the iPod Touch». *Lifewire* (στα Αγγλικά). Ανακτήθηκε στις 26 Δεκεμβρίου 2022.
25. ↑  Schonfeld, Erick (11 Αυγούστου 2008). «iPhone Apps: One Month And 60 Million Downloads Later. But Not One Of Them Is A Killer App». *TechCrunch* (στα Αγγλικά). Ανακτήθηκε στις 15 Ιουνίου 2023.
26. ↑  «Apple reaches iPhone goal, reports $1.14B profit». *Macworld* (στα Αγγλικά). Ανακτήθηκε στις 15 Ιουνίου 2023.
27. ↑  Foresman, Chris (27 Ιανουαρίου 2010). «Apple announces the iPad». *Ars Technica* (στα Αγγλικά). Ανακτήθηκε στις 5 Ιανουαρίου 2022.
28. ↑  «Apple Launches iPad». *Apple Newsroom* (στα Αγγλικά). Ανακτήθηκε στις 26 Δεκεμβρίου 2022.
29. ↑  «Apple - iPad - It's thinner, lighter, and faster than ever». *web.archive.org*. 16 Μαρτίου 2011. Αρχειοθετήθηκε από το πρωτότυπο στις 16 Μαρτίου 2011. Ανακτήθηκε στις 26 Δεκεμβρίου 2022. CS1 maint: Unfit url (link)
30. ↑  «Apple's Mac App Store: Hands On». *PCMAG* (στα Αγγλικά). Ανακτήθηκε στις 2 Ιουνίου 2021.
31. ↑  «iPad 2 - Τεχνικές Προδιαγραφές (GR)». *support.apple.com*. Ανακτήθηκε στις 26 Δεκεμβρίου 2022.
32. ↑  Heisler, Yoni (18 Μαρτίου 2011). «iPad 2 components may be in short supply following Japan earthquake and tsunami». *Network World* (στα Αγγλικά). Ανακτήθηκε στις 3 Δεκεμβρίου 2022.
33. ↑  «Apple boss Steve Jobs takes 'medical leave'» (στα αγγλικά). *BBC News*. 2011-01-17.. Ανακτήθηκε στις 2022-12-26.
34. ↑  «Apple History: Founding, Timeline, and Milestones». *www.zippia.com* (στα Αγγλικά). 27 Αυγούστου 2020. Ανακτήθηκε στις 26 Δεκεμβρίου 2022.
35. ↑  «Apple acquires Beats Electronics for $3 billion». *Engadget* (στα Αγγλικά). 28 Μαΐου 2014. Αρχειοθετήθηκε από το πρωτότυπο στις 23 Μαρτίου 2024. Ανακτήθηκε στις 23 Μαρτίου 2024.
36. ↑  Ρήγας, Ισίδωρος (9 Σεπτεμβρίου 2014). «Apple Watch, Το Πιο Καινοτόμο Smartwatch Ανακοινώθηκε» (στα Αγγλικά). Ανακτήθηκε στις 15 Μαΐου 2021.
37. ↑  Dillet, Romain (9 Σεπτεμβρίου 2015). «Apple Unveils The iPad Pro». *TechCrunch* (στα Αγγλικά). Ανακτήθηκε στις 26 Δεκεμβρίου 2022.
38. ↑  Savov, Vlad (21 Μαρτίου 2016). «iPhone SE announced: iPhone 6S specs, iPhone 5S size, $399 price». *The Verge* (στα Αγγλικά). Ανακτήθηκε στις 25 Μαΐου 2021.
39. ↑  «Apple AirPods are now available». *Apple Newsroom* (στα Αγγλικά). Ανακτήθηκε στις 26 Δεκεμβρίου 2022.
40. ↑  Gartenberg, Chaim (5 Ιουνίου 2017). «Apple announces HomePod speaker to take on Sonos». *The Verge* (στα Αγγλικά). Ανακτήθηκε στις 13 Απριλίου 2023.
41. ↑  Singleton, Micah (11 Δεκεμβρίου 2017). «Apple confirms it has acquired Shazam». *The Verge* (στα Αγγλικά). Ανακτήθηκε στις 26 Δεκεμβρίου 2022.
42. ↑  «EU clears Apple's purchase of song-recognition app Shazam». *web.archive.org*. 7 Σεπτεμβρίου 2018. Αρχειοθετήθηκε από το πρωτότυπο στις 7 Σεπτεμβρίου 2018. Ανακτήθηκε στις 26 Δεκεμβρίου 2022.
43. ↑  Haselton, Todd (12 Σεπτεμβρίου 2017). «Apple shows iPhone X, its biggest iPhone redesign in a decade, which starts at $999». *CNBC* (στα Αγγλικά). Ανακτήθηκε στις 6 Ιανουαρίου 2022.
44. ↑  Tibken, Shara. «You too can now visit the new Apple Park campus». *CNET* (στα Αγγλικά). Ανακτήθηκε στις 10 Δεκεμβρίου 2022.
45. ↑  «Introducing Apple Card, a new kind of credit card created by Apple». *Apple Newsroom* (στα Αγγλικά). Ανακτήθηκε στις 13 Απριλίου 2023.
46. ↑  Patel, Nilay (6 Αυγούστου 2019). «The Apple Card starts rolling out today». *The Verge* (στα Αγγλικά). Ανακτήθηκε στις 13 Απριλίου 2023.
47. ↑  Tibken, Shara. «iPhone 12 and 5G: All the answers to your questions about the super-fast connectivity». *CNET* (στα Αγγλικά). Ανακτήθηκε στις 10 Δεκεμβρίου 2022.
48. ↑  Gartenberg, Chaim (2 Νοεμβρίου 2020). «Apple announces "One More Thing" event for November 10th». *The Verge* (στα Αγγλικά). Ανακτήθηκε στις 21 Μαΐου 2021.
49. ↑  «To Spring Event της Apple φέρνει το ουράνιο τόξο στα iMac». *Techblog*. 21 Απριλίου 2021. Ανακτήθηκε στις 21 Μαΐου 2021.
50. ↑  «New iPad Pro (2021) Release Date, Price & Specs: It's Here! - Macworld UK». *web.archive.org*. 30 Απριλίου 2021. Αρχειοθετήθηκε από το πρωτότυπο στις 30 Απριλίου 2021. Ανακτήθηκε στις 3 Δεκεμβρίου 2022. CS1 maint: Unfit url (link)
51. ↑  «Apple (AAPL) Becomes World's First $3 Trillion Company». *Investopedia* (στα Αγγλικά). Ανακτήθηκε στις 26 Δεκεμβρίου 2022.
52. ↑  Brown, Dalvin. «Apple Opens Self-Repair Store With $300 iPhone Screens, 19-Cent Screws». *WSJ* (στα Αγγλικά). Ανακτήθηκε στις 25 Δεκεμβρίου 2022.
53. ↑  «Introducing Apple Watch Ultra». *Apple Newsroom (Ελλάδα)* (στα Ούρντου). Ανακτήθηκε στις 10 Δεκεμβρίου 2022.
54. ↑  Peters, Jay (5 Ιουνίου 2023). «Apple announces visionOS, the operating system for its Vision Pro headset». *The Verge* (στα Αγγλικά). Ανακτήθηκε στις 13 Ιουνίου 2023.
55. ↑  «Apple iPhone smartphone shipments worldwide 2010-2022». *Statista* (στα Αγγλικά). Ανακτήθηκε στις 10 Δεκεμβρίου 2022.
56. ↑  «Global Smartphone Revenue Hits Record ~$450 Billion in 2021; Apple Captures Highest Ever Share in Q4 2021». *Counterpoint Research* (στα Αγγλικά). 25 Φεβρουαρίου 2022. Ανακτήθηκε στις 10 Δεκεμβρίου 2022.
57. ↑  «Apple Surpasses Exxon as World's Most Valuable Company Before Retreating - Bloomberg». *web.archive.org*. 10 Αυγούστου 2011. Αρχειοθετήθηκε από το πρωτότυπο στις 10 Αυγούστου 2011. Ανακτήθηκε στις 10 Δεκεμβρίου 2022. CS1 maint: Unfit url (link)
58. ↑  «Apple Launches iPad». *Apple Newsroom* (στα Αγγλικά). Ανακτήθηκε στις 23 Ιουνίου 2023.
59. ↑  Bohn, Dieter (19 Μαΐου 2021). «iPad Pro (2021) review: the best screen, but is that enough?». *The Verge* (στα Αγγλικά). Ανακτήθηκε στις 10 Δεκεμβρίου 2022.
60. ↑  Ivanov, Dzhoro. «The M1 iPad Pro can run a desktop OS - Apple just won't let it». *Phone Arena* (στα Αγγλικά). Ανακτήθηκε στις 10 Δεκεμβρίου 2022.
61. ↑  «Apple iPad market share 2021». *Statista* (στα Αγγλικά). Ανακτήθηκε στις 12 Φεβρουαρίου 2022.
62. ↑  «Apple Watch Available in Nine Countries on April 24». *Apple Newsroom* (στα Αγγλικά). Ανακτήθηκε στις 23 Ιουνίου 2023.
63. ↑  «A timeline: A brief history of Apple Watch». *verizon.com* (στα Αγγλικά). Ανακτήθηκε στις 25 Δεκεμβρίου 2022.
64. ↑  Maygen (25 Φεβρουαρίου 2020). «The History of the Apple Watch». *Superwatches* (στα Αγγλικά). Ανακτήθηκε στις 25 Δεκεμβρίου 2022.
65. ↑  «Apple Announces EarPods Earphones». *MacRumors* (στα Αγγλικά). Ανακτήθηκε στις 25 Δεκεμβρίου 2022.
66. ↑  Kastrenakes, Jacob (7 Σεπτεμβρίου 2016). «The iPhone 7 has no headphone jack». *The Verge* (στα Αγγλικά). Ανακτήθηκε στις 23 Ιουνίου 2023.
67. ↑  «AirPods and AirPods Pro success better than Apple 'could ever imagine'». *AppleInsider* (στα Αγγλικά). Ανακτήθηκε στις 31 Οκτωβρίου 2021.
68. ↑  «Amazon, Apple, Google, and the Zigbee Alliance to develop connectivity standard». *Apple Newsroom (Polska)* (στα Πολωνικά). Ανακτήθηκε στις 3 Δεκεμβρίου 2022.
69. ↑  «Apple introduces AirPods Max, the magic of AirPods in a stunning over-ear design». *Apple Newsroom* (στα Αγγλικά). Ανακτήθηκε στις 11 Φεβρουαρίου 2023.
70. ↑  «Apple's New Thing (iPod)». *MacRumors* (στα Αγγλικά). 23 Οκτωβρίου 2001. Ανακτήθηκε στις 23 Ιουνίου 2023.
71. ↑  «Apple Discontinues iPod Touch». *MacRumors* (στα Αγγλικά). Ανακτήθηκε στις 11 Φεβρουαρίου 2023.
72. ↑  «Apple TV+ launches November 1, featuring originals from the world's greatest storytellers». *Apple Newsroom* (στα Αγγλικά). Ανακτήθηκε στις 23 Ιουνίου 2023.
73. ↑  «Apple introduces the powerful next-generation Apple TV 4K». *Apple Newsroom* (στα Αγγλικά). Ανακτήθηκε στις 23 Ιουνίου 2023.
74. ↑  «Apple Announces iOS 13 and Breaks Out iPadOS». *TidBITS* (στα Αγγλικά). 3 Ιουνίου 2019. Ανακτήθηκε στις 19 Ιουλίου 2022.
75. ↑  «Διαθεσιμότητα των Υπηρεσιών Apple Media». *Apple Support*. Ανακτήθηκε στις 1 Οκτωβρίου 2021.
76. ↑  «Apple One». *Apple* (στα Αγγλικά). Ανακτήθηκε στις 10 Δεκεμβρίου 2022.
77. ↑  «Apple 10-K Report FY2023». *www.sec.gov*. Ανακτήθηκε στις 23 Μαρτίου 2024.
78. ↑  Team, Creative Bits (30 Ιουλίου 2020). «Interview with Rob Janoff, designer of the Apple logo | Creative Bits» (στα Αγγλικά). Ανακτήθηκε στις 31 Μαΐου 2021.
79. ↑  «theBrainFever». *thebrainfever.com*. Ανακτήθηκε στις 31 Μαΐου 2021.
80. ↑  Moses, Asher (7 Οκτωβρίου 2011). «Who was Steve Jobs the man?». *The Age* (στα Αγγλικά). Ανακτήθηκε στις 31 Μαΐου 2021.
81. ↑  Flynn, Laurie J. (2007-02-06). «After Long Dispute, Two Apples Work It Out» (στα αγγλικά). *The New York Times*. ISSN 0362-4331.. Ανακτήθηκε στις 2021-05-31.
82. ↑  «How Top Brands Redesigned Emblems and Boosted Conversion». *Vardot* (στα Αγγλικά). Ανακτήθηκε στις 31 Μαΐου 2021.
83. ↑  Duncan (6 Οκτωβρίου 2005). «Apple Think Different Campaign». *Postkiwi* (στα Αγγλικά). Ανακτήθηκε στις 31 Μαΐου 2021.
84. ↑  «Say hello to iPhone». *BillDay.com* (στα Αγγλικά). 29 Ιουνίου 2007. Ανακτήθηκε στις 31 Μαΐου 2021.
85. ↑  «IMac: What's in a Design, Anyway?» (στα αγγλικά). *Wired*. ISSN 1059-1028.. Ανακτήθηκε στις 2021-05-31.
86. ↑  «UK watchdog clears Apple ads - 13 Jun 2007 - Computing». *archive.ph*. 10 Ιανουαρίου 2008. Αρχειοθετήθηκε από το πρωτότυπο στις 10 Ιανουαρίου 2008. Ανακτήθηκε στις 31 Μαΐου 2021. CS1 maint: Unfit url (link)
87. ↑  Liptak, Andrew (30 Σεπτεμβρίου 2017). «Apple's new iPhone 8 Plus ad showcases its Portrait Lighting feature». *The Verge* (στα Αγγλικά). Ανακτήθηκε στις 31 Μαΐου 2021.
88. ↑  Hall, Zac (17 Φεβρουαρίου 2017). «Apple launches whimsical iPad Pro ad campaign based on PC user tweets». *9to5Mac* (στα Αγγλικά). Ανακτήθηκε στις 31 Μαΐου 2021.
89. ↑  «Apple - YouTube». *www.youtube.com*. Ανακτήθηκε στις 31 Οκτωβρίου 2021.
90. ↑  «2000 Annual Report» (PDF).
91. ↑  «2001 Annual Report» (PDF).
92. ↑  «2002 Annual Report» (PDF).
93. ↑  «2003 Annual Report» (PDF).
94. ↑  «2004 Annual Report» (PDF).
95. ↑  «2005 Annual Report» (PDF).
96. ↑  «2006 Annual Report» (PDF).
97. ↑  «2007 Annual Report» (PDF).
98. ↑  «2008 Annual Report» (PDF).
99. ↑  «2009 Annual Report» (PDF).
100. ↑  «2010 Annual Report» (PDF).
101. ↑  «2011 Annual Report» (PDF).
102. ↑  «2012 Annual Report» (PDF).
103. ↑  «2013 Annual Report» (PDF).
104. ↑  «2014 Annual Report» (PDF).
105. ↑  Neate, Rupert (27 Οκτωβρίου 2015). «Apple calls 2015 'most successful year ever' after making reported $234bn». *The Guardian* (στα Αγγλικά). Ανακτήθηκε στις 10 Νοεμβρίου 2018.
106. ↑  «Apple just had its first annual revenue decline since 2001». *The Verge*.. Ανακτήθηκε στις November 10, 2018.
107. ↑  Balakrishnan, Anita (November 2, 2017). «Apple blows past Wall Street expectations as the iPhone 8 becomes a surprise best-seller». *CNBC*.. Ανακτήθηκε στις November 10, 2018.
108. ↑  Cohen, Jessica Kim. «Apple's revenue surpasses $260B in 2018, up 16% from last year: 4 things to know». *www.beckershospitalreview.com* (στα Αγγλικά). Ανακτήθηκε στις 10 Νοεμβρίου 2018.
109. ↑  «2019 Annual Report» (PDF). Αρχειοθετήθηκε από το πρωτότυπο (PDF) στις 14 Μαρτίου 2021. Ανακτήθηκε στις 16 Ιουνίου 2021.
110. ↑  «2020 Annual Report» (PDF).
111. ↑  «10-28-21 Apple Reports Fourth Quarter Results» (PDF).

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Apple** |

* Ιστοσελίδα της Αpple (αγγλικά)
* Ιστοσελίδα της Apple (ελληνικά)
* Ιστοσελίδα της iSquare διανομέα των προϊόντων της Apple στην Ελλάδα και Κύπρο

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 154701873
* **ΕΒΕ**: 261146
* LCCN: n84040978
* ISNI: 0000 0004 0635 9049
* GND: 1095305-X
* SELIBR: 352120
* SUDOC: 02800261X
* BNF: cb11991592t (data)
* BIBSYS: 90133429
* ULAN: 500335330
* MusicBrainz: 9b502a85-104b-4489-beff-ecedca81741c
* NLA: 36551832
* NDL: 00276548
* NKC: olak2003164541
* CiNii: DA02707680

 |

 |